stanford-oval/wikipedia huggingface dataset:
ג'ון ויליאם ווטרהאוס
הערות שוליים

↑  תאריך לידתו המדויק של ווטרהאוס אינו ידוע. ה-6 באפריל הוא יום הטבלתו.
1 2  Trippi, Peter; Prettejohn, Elizabeth; Upstone, Robert. J.M. Waterhouse: The Modern Pre-Raphaelite Gallery Guide. The Royal Academy of Art. 2009.
↑  Trippi, Peter. J.M. Waterhouse. Page 4. Phaidon. 2002.
↑  Trippi, Peter. J.M. Waterhouse. Page 9. Phaidon. 2002
↑  Trippi, Peter. J.M. Waterhouse. Page 14. Phaidon. 2002.
1 2  Trippi, Peter; Prettejohn, Elizabeth; Upstone, Robert. J.M. Waterhouse: The Modern Pre-Raphaelite Gallery Guide. The Royal Academy of Art. 2009.
↑  ג'ון ויליאם ווטרהאוס, באתר "Find a Grave" (באנגלית)
| --- | --- |
בקרת זהויות :  NLI: 987007277643005171  PLWABN: 9810546439605606  AAG: 636  BIBSYS: 97040724  BnF: cb12434833w (data)  CiNii: DA14448069  GND: 118945858  ISNI: 0000 0000 8195 6522  LCCN: n79044158  MusicBrainz: e598a46a-c458-422f-917b-496670f48cf9  NDL: 00516857  NGV: 1312  NKC: ola2002153931  NLA: 35940754  NSK: 000527162  NTA: 068493932  RERO: 02-A003959600  RKD: 82996  SNAC: w6931c0k  SUDOC: 033486905  Trove: 1155995  ULAN: 500027032  VIAF: 8187046   WorldCat (עם VIAF): 8187046 
Sleep and his Half-brother Death, 1874
הגבירה משאלוט, 1888, גלריית טייט, לונדון
ספנים אמיצים (סרט)

| --- | --- |
כרזת הסרט
כרזת הסרט
 מבוסס על:  רומן של רודיארד קיפלינג
 בימוי:  ויקטור פלמינג 
 הופק בידי:  סאם צימבליסט
 תסריט:  ג'ון לי מהין, מרק קונלי, דייל ון אברי
 עריכה:  אלמו ורון 
 שחקנים ראשיים:  פרדי ברת'ולומיו ספנסר טרייסי מלווין דאגלס ליונל ברימור
 מוזיקה:  פרנץ וקסמן 
 צילום:  הרולד רוסון 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  11 במאי 1937
 משך הקרנה:  115 דק' 
 שפת הסרט:  אנגלית 
 סוגה:  סרט דרמה, סרט מבוסס יצירה ספרותית 
 מקום התרחשות:  מסצ'וסטס 
 תקציב:  1,645,000 דולר
 הכנסות:  3,133,000 דולר
 פרסים:  פרס אוסקר לשחקן הטוב ביותר (ספנסר טרייסי)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
אנדרטת הדייגים בגלוסטר, מסצ'וסטס - מקום סצנת הסיום של "ספנים אמיצים"
ספנים אמיצים (באנגלית: Captains Courageous) הוא סרט הרפתקאות אמריקאי בשחור-לבן משנת 1937 בבימויו של ויקטור פלמינג, עם פרדי ברת'ולומיו, ספנסר טרייסי, ליונל ברימור ומלווין דאגלס בתפקידים הראשיים.
התסריט מבוסס בחלקו על הרומן ספנים אמיצים מאת רודיארד קיפלינג (1897).
העלילה היא על נער סנוב ומתנשא בגלל עושרו הרב של אביו הטייקון. כאשר הוא נופל מאוניית נוסעים לים ומבלה מספר חודשים בחברת דייגים פשוטים, משתנה אופיו לרגיש, נימוסי ומתחשב באחרים.
הסרט שונה מהספר - דמות האם כלל אינה מופיעה וכן הסיום הוא טרגי וסוחט דמעות בעוד שבספר הסיום הוא שמח ואופטימי.
תקציר העלילה

הארווי צ'יין (פרדי ברת'ולומיו) הוא נער מפונק, מתנשא וסנוב. הוא מתנשא על התלמידים, המורים והמשרתים בביתו בגלל היותו בן יחד לטייקון מר צ'יין (מלווין דאגלס). האב עסוק כל הזמן בעסקיו ואינו מתפנה לזמן איכות עם בנו. הארוי מנסה לשחד את המורה טיילר (דונלד בריגס) ומאיים עליו ולבסוף הוא מקבל מכות מתלמידים.
האב המודאג מזמין את המורה והמנהל והם מייעצים לו לקחת אותו לחודשיים לשייט לאנגליה כדי לבלות ביחד בזמן איכות.
בספינה הוא רב עם שני ילדים, הם רצים אחריו והוא מתחבא על הסיפון ובטעות נופל למי האוקיינוס האטלנטי.
הוא שוחה ונמצא באפיסת כוחות עד שברגע האחרון מבחין בו הדייג הפורטוגזי מנואל (ספנסר טרייסי) ומעלה אותו לסירת הדייג שלו. מנואל חוזר לספינת הסקונר, "אנחנו כאן" והספנים מעלים עליה את הארווי המעולף. הספינה שטה ליד חופי ניופאונדלנד העשירים בדגה.
לאחר שהוא מתאושש הוא מבקש לשוחח עם קברניט הספינה. הקברניט הוא דיסקו טרופ (ליונל ברימור) ועמו נמצא גם בנו, דן (מיקי רוני). הארווי דורש מהקברניט שיחזירו מיד לחוף ואבא שלו ישלם לו 10.000 דולר ואם לא, הוא יתלונן על חטיפה. בתשובה סוטר לו הקברניט ומפיל אותו ואומר לו כי מעתה הוא יהיה איש צוות, יעבוד ויקבל משכורת אחרת לא יקבל אוכל. הוא מטיל על מנואל לחנך אותו היות שהוא הביא אותו לספינה.
מנואל מוצא דרך לליבו של הארווי. הוא מספר לו על חייו ועל אביו הדייג שלימד אותו את המקצוע ונעלם בים. הוא מתבל את דבריו בשירים באנגלית ובפורטוגזית כשהוא מלווה את עצמו בהארדי גארדי.
הארווי ממלא כעת את כל התפקידים, מעמיס את הדגים, מפלח אותם וגם עוזר במטבח. לבסוף הוא מצטרף למנואל בסירה ודג ביחד אתו. הספן לונג ג'ון נפצע מקרסים ששם לו הארווי בחכה כדי שיפסיד בהתערבות עם מנואל מי דג יותר דגים. כאשר הוא מנסה לפגוע בהארווי, מגן עליו מנואל.
הארווי נהנה מהחיים האלה ורוצה להמשיך בהם. באחת הסערות עולה מנואל על תורן שקורס, נופל לים ומוחץ אותו. הספנים מנסים להציל אותו אבל הוא נעלם בים לא לפני שהוא נפרד מהארווי.
הספינה חוזרת לנמל גלוסטר במסצ'וסטס אביו של הארווי נפגש איתו אבל הארווי עצוב. בכסף שקבל מהקברניט הוא הולך לכנסייה ומדליק שלושה נרות- למנואל ואביו וממנו - למנואל.
בסיום הסרט נערכת אזכרה בגלוסטר ליד האנדרטה לדייגים שלא חזרו. המשפחות השכולות משליכות למים זרים והארווי ואביו משליכים שני זרים לזכרו של מנואל כששניהם מחובקים.
צוות השחקנים

| שם השחקן/ית | שם הדמות | הערות |
| --- | --- | --- |
| פרדי ברת'ולומיו | הארווי צ'יין |  |
| ספנסר טרייסי | מנואל פידלו | ספן פורטוגזי |
| ליונל ברימור | דיסקו טרופ | מפקד (קפיטן) ספינה |
| מלווין דאגלס | פרנק צ'יין | אביו של הארווי |
| מיקי רוני | דן טרופ | בנו של מפקד הספינה |
| ג'ון קאראדין | "לונג ג'ק" | ספן |
| דונלד בריגס | בוב טיילר | מורה |
פרסים

ספנסר טרייסי זכה בפרס אוסקר לשחקן הטוב ביותר.
מועמדות לפרס אוסקר לסרט הטוב ביותר.
מועמדות לפרס אוסקר לעריכה הטובה ביותר.
מועמדות לפרס אוסקר לתסריט המעובד הטוב ביותר.
הסליק בעין השופט

| --- | --- |

פתח הסליק שנחשף מתחת לחדר הכושר של הקיבוץ
 מידע כללי
 סוג:  סליק 
 מיקום:  עין השופט 
 מדינה:  ישראל 
 הקמה ובנייה
 תקופת הבנייה:  ?–1945
 תאריך פתיחה רשמי:  1945 
 
 קואורדינטות:  32°35′49″N 35°06′11″E﻿ / ﻿32.596890418321°N 35.102959484396°E﻿ / 32.596890418321; 35.102959484396
  (למפת הכרמל מוגדלת) הסליק בעין השופט(למפת הכרמל רגילה) הסליק בעין השופט(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הסליק בעין השופט(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הסליק בעין השופט
 
חלק מכלי הנשק שהוצאו מהסליק בעין השופט ומוצג למבקרים
ברל קרן, החבר האחרון מבין שומרי הסוד, צופה בחשיפת הסליק ב-2009 כשקצין החבלה במרחב העמקים, רפ"ק אייל יוסיפוביץ', מציג לו את כלי הנשק שהוצאו מהסליק
הסליק בעין השופט היה הסליק המרכזי של קיבוץ עין השופט. הוא נבנה ב-1945 על ידי 8 מאנשי הקיבוץ ושימש לאחסון נשק בו נעשה שימוש במלחמת העצמאות. לאחר המלחמה נשמר מיקומו בסוד עד שאחרון בעלי הסוד הסכים לחשוף את מקומו ב-2009. תכולת הסליק מוצגת מאז לעיני הציבור.
רקע

זמן קצר לאחר תום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא ייתן תמיד מענה ביטחוני. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ.
בקיבוץ עין השופט, שהוקם ב-1937, החל תהליך בניית סליקים כבר ב-1940 אז הוטמן הנשק של הקיבוץ במספר סליקים קטנים עד שהתקבלה החלטה לבנות סליק גדול.
ההיסטוריה של הסליק

הסליק המרכזי של הקיבוץ הוקם ב-1945 כשרק 8 מחברי הקיבוץ היו שותפי סוד. המקום שנבחר לבניית הסליק היה המתבן שלייד הרפת והוא נבנה בחשאיות במהלך חודשיים.
עומק הסליק היה 4 מטר וגודלו 4 מטר על 4 מטר כשעובי קירותיו כ-30 ס"מ. על מנת לרדת לסליק נבנה פיר שעל פיו הונחה דלת ברזל שהוסתרה על ידי מרצפות גדולות שכוסו בערמות קש. אל הסליק הוכנסו חביות, כדי חלב וצנורות שבהם אוחסנו הנשק והתחמושת. צינור אוויר הותקן בדופן הסליק לסילוק לחות.
גם לאחר השלמת בנייתו של הסליק הגדול והעברת נשק אליו המשיכו חברי הקיבוץ להחזיק נשק גם בסליקים הקטנים שנבנו מוקדם יותר. בשבת השחורה נפוצה הידיעה על החיפושים שעורכים הבריטים והנשק שהיה בסליקים הקטנים הוסתר במערה ביער ובהמשך הועבר לסליק המרכזי.
במהלך מלחמת העצמאות מונה חבר הקיבוץ שמעון אבידן לפקד על מבצע נחשון והוא פנה לקיבוץ בבקשה לקבל את הנשק שבסליק לטובת המבצע. הקיבוץ נעתר וכל הנשק שהיה בסליק נמסר. מהלך זה התברר מהר מאוד כטעות כשפרצו קרבות משמר העמק וקיבוץ עין השופט נותר חסר הגנה וללא יכולת ממשית לעזור בקרבות. בעקבות מקרה זה החלו אנשי הסוד בפעילות נמרצת למילוי הסליק שוב בנשק ותחמושת.
לאחר קום המדינה סירבו שמונת אנשי הסוד לגלות את מיקומו של הסליק ואף היו יורדים אליו בחסות החשכה כדי לטפל בכלי הנשק. ב-1960 הפך המתבן למדגרה ורצפת בטון חדשה נוצקה תוך שחברי הסוד עוקבים בחשאי אחר הבניה כדי שוודא שהסליק בטוח. לאחר סיום העבודות הגיעו למקום בלילה וחפרו ברצפת הבטון החדשה פיר עד לפתח הברזל המקורי של הסליק והניחו מלמעלה לוח ברזל חדש. שנים רבות לאחר מכן נסגרה גם המדגרה ובמקומה הוקם חדר כושר וכיסוי לינולאום הונח על רצפת הבטון.
חשיפת הסליק

עם השנים הלכו לעולמם שבעה מאנשי הסוד ונותר בחיים רק חבר הקיבוץ ברל קרן. ב-1998 עבד קרן במעל הקיבוץ "אלתם" וגילה למנהל המפעל, אלישע שפירא, את מיקום הסליק אך השביעו לגלות את הסוד לציבור רק לאחר שקרן ילך לעולמו. במקביל המשיכו חברי קיבוץ במאמצי שכנוע בלתי פוסקים לחשיפת מקום הסליק.
ב-2009, כשהוא כבר בן 96, הצביע קרן על חדר הכושר כמקום בניית הסליק. מאחר שלא היה ידוע המיקום המדויק של הפתח השתמשו בחישובים שונים ובטכנולוגיית גילוי חללים תת-קרקעיים. לאחר חפירה שגויה הצליחו המחפשים ב-16 ביוני 2009 להגיע לגילוי מכסה הברזל העליון, הפיר ומכסה הברזל התחתון המקורי.
עם פתיחת המכסה התברר שמים מילאו את הסליק לגובה של 120 ס"מ וחדרו למכלי אחסון הנשק והתחמושת. לאחר שאיבת המים החלה הוצאת המכלים ובשיתוף חבלני המשטרה נפתחו המכלים והופרדו התחמושת (שנשלחה לפיצוץ) והנשק (שהועבר לנשקיה לפיצוץ). הסליק יובש, נוקה וסולם מאפשר ביקור בו כשעל קיר חדר הכושר נתלו שלטים המספרים את סיפורו של הסליק.
בסך הכל הוצאו מהסליק כ-100 כלי נשק. ב-2011 נפתח באסם של הקיבוץ מוזיאון ובו מוצג מידע על הסליק ועל בוניו וכן הנשק והמכלים שנמצאו בו לאחר שנשטפו ושומרו.
ברל קרן נפטר ב-8 במרץ 2011 כשנתיים לאחר גילוי הסליק כשהוא בן 98.
לקריאה נוספת

ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2010, עמודים 146–147
הערות שוליים

↑  8 שותפי הסוד היו הבנאים צבי הוברמן, ישראל גוברמן ופנחס רוזנבלום, המסגר שלמה ויינר, החשמלאי שלמה בורנשטיין, המחסנאי יצחק רוזן וכן אהוד רייטר וברל קרן
↑  בין מובילי החיפוש היו גם צאצאיהם של בוני הסליק כמו ישי הוברמן בנו של צבי הוברמן
↑  כ-20 רובים, כ-11 תת-מקלעי סטן, מקלע "ברן", תת מקלע שמייסר, אקדחי זיקוקים ועוד
↑  ברל קרן, באתר "עין השופט"
המרכז הפדרלי למחקר מדעי ופיתוח תכשירים אימונוביולוגיים

|  נתונים כלליים |
| --- | --- |
 תקופת הפעילות:  1957–הווה (כ־68 שנים) 
 מיקום המטה:  רוסיה 
 ענפי תעשייה:  תעשיית התרופות 
  
 www.chumakovs.ru
 
המרכז הפדרלי למחקר מדעי ופיתוח תכשירים אימונוביולוגיים רשמית המרכז הפדרלי למחקר מדעי ופיתוח תכשירים אימונוביולוגיים על שם מיכאיל צ'ומאקוב של האקדמיה הרוסית למדעים (ברוסית: Федеральный научный центр исследований и разработки иммунобиологических препаратов им. М. П. Чумакова РАН) הוא מתחם מחקר וייצור המייצר מוצרים רפואיים למניעה, אבחון וטיפול במחלות נגיפיות. המרכז כולל 43 יחידות מבניות, המצוידות בהתאם לתקן GMP הבינלאומי וכולל צוות של יותר מ-500 איש.
היסטוריה

המיזם נוסד בשנת 1957 על בסיס המכון לשיתוק ילדים ודלקת המוח הנגיפית על שם מיכאיל צ'ומאקוב של האקדמיה למדעי הרפואה במטרה לפתח טכנולוגיה לייצור חיסון נגד שיתוק ילדים ולספק תרופה זו לחיסון המוני של אוכלוסיית ברית המועצות ומדינות אחרות. המייסד והמנהל הראשון של המיזם הוא מיכאיל פטרוביץ' צ'ומאקוב ועל שמו נקרא המרכז.
מוצרים

המיזם הוא היצרן הרוסי היחיד של חיסון לשיתוק ילדים והוא הספק הרוסי היחיד של חיסון זה ל-WHO ו-UNICEF.
מאז אמצע שנות ה-90 של המאה העשרים המרכז מפתח תרופות לטיפול בקדחת עם תסמונת כליה. חיסון שפותח על ידי מכון מבוסס על מצע של רקמת המוח של אוגרים שהוכיח יעילות, עם זאת, תוצאות הפעולה של חיסוני המוח בהשוואה לנהוג נחשבו בלתי מספקות על פי הדרישות המודרניות לתרופות הניתנות לבני אדם, ולאחר מכן הופסקו המחקרים. המכון פיתח גם חיסון DNA נגד תרסיס נגד נגיף ההאנטה שמקורו במכרסמים, אולם הוצגה עמידות נמוכה של התרופה.
מוצרי החברה מופצים למניעת פוליומיליטיס באירופה, אפריקה ודרום מזרח אסיה. החיסונים המיוצרים במתקן שימשו בתוכנית מיגור הפוליו בארצות הברית. בשנת 2014, המרכז סיפק יותר מ-1.3 מיליון מנות חיסון נגד פוליו למדינות חבר העמים. מתוכם, 20 אלף מנות הועברו לאוזבקיסטן, 25 אלף - לאזרבייג'ן, 384 אלף - לבלארוס, ולמעלה מ-434 אלף - לקזחסטן.
מאז 2005 הוא הספק הרוסי הרשמי של חיסונים נגד קדחת צהובה. החיסון הפנימי קיבל גם את אישור האו"ם. UNICEF ייצאה ל-11 מדינות באפריקה ובאסיה בשנת 2013, 8,116,900 מנות נמסרו, ובשנת 2014 - יותר מ-14 מיליון מנות חיסון. כך, 40% מההיצע העולמי של חיסון נגד קדחת צהובה מתבצע על ידי המרכז.
על פי נתוני 2012, המרכז הוא ה"מוביל בקרב חברות התרופות הרוסיות בתחום המסחרי של ייצור חיסונים, עם נתח שוק של מעל 10%." תרופות המרכז תופסות נתח של עד 80% מהשוק הרוסי. בשנת 2014, אספקת חיסון הפוליומיאליטיס דרך הפה לשטחי הפדרציה הרוסית עצמה הסתכמה ביותר מ-11.3 מיליון מנות.
כחלק מתוכנית החלפת הייבוא, המרכז ייצר את החיסון הראשון ברוסיה למניעת דלקת קרום המוח "Kleshch-E-Vac" המיועדת לילדים בגילאי 1 עד 16 ומגינה מפני כל סוגי תת-הנגיפים הידועים כיום.
בספטמבר 2020, דווח שהמרכז פיתח חיסון נגד נגיף הקורונה בשם CoviVac וששלב הניסויים בו כלל יותר משלושת אלפים מתנדבים מקירוב, סנקט פטרבורג ונובוסיבירסק.
הערות שוליים

↑  Информационный портал города Московский — 55-летний юбилей Института полиомиелита, 31.10.2010
↑  Известия — «Роснано» займется производством вакцины от полиомиелита, 14.10.2012
↑  Impact of BRICS’ investment in vaccine development on the global vaccine market // World health organization, 2014
↑  מתוך הספר Vaccines against HFRS // Emergence and Control of Rodent-Borne Viral Diseases, France, Elsevier. 1999,147-156
↑  Ремедиум.ру — В 2014 году Институт им. Чумакова поставил в страны СНГ более 1,3 млн доз вакцины против полиомиелита, 09.02.2015
↑  Письмо Роспотребнадзора № 0100/4264-05-32 от 06.06.2005 «О вакцинации населения от жёлтой лихорадки»
↑  WHO — UN prequalified vaccines — Yellow Fever
↑  МЕД-Инфо — Увеличены поставки вакцин от жёлтой лихорадки в зарубежные страны‏, 29.01.2015
↑  Ирина Широкова. Вакцины — специфический сегмент фармрынка // Ремедиум, декабрь 2012, С.6
↑  "Медицинская газета - Вакцины для всего мира". אורכב מ-המקור ב-2016-03-06. נבדק ב-2019-12-12.
↑  Центр Чумакова отчитался об испытаниях вакцины‏, vesti.ru
צעירים יפים ומבריקים

| --- | --- |

 מבוסס על:  הרומן "Vile Bodies" מאת אוולין וו
 בימוי:  סטיבן פריי
 הופק בידי:  ג'ינה קרטר   מירנדה דייוויס
 תסריט:  סטיבן פריי
 עריכה:  אלכס מקי
 שחקנים ראשיים:  אמילי מורטימר   סטיבן קמפבל מור   פנלה וולגר   מייקל שין   ג'יימס מקאבוי  דן אקרויד   ג'ים ברודבנט   פיטר או'טול
 מוזיקה:  אן דאדלי
 צילום:  הנרי ברהם
 מדינה:  הממלכה המאוחדת 
 חברה מפיצה:  נטפליקס, בפסקה זו רשומה אחת נוספת שטרם תורגמה 
 שיטת הפצה:  וידאו על פי דרישה 
 הקרנת בכורה:  3 באוקטובר 2003
 משך הקרנה:  106 דקות
 שפת הסרט:  אנגלית
 סוגה:  סרט קומדיה, סרט דרמה, סרט מבוסס יצירה ספרותית 
 מקום התרחשות:  לונדון 
 הכנסות באתר מוג'ו:   brightyoungthings
 דף הסרט ב־IMDb
 
צעירים יפים ומבריקים (באנגלית: Bright Young Things) הוא סרט קולנוע בריטי משנת 2003 שכתב וביים סטיבן פריי. התסריט, המבוסס על הרומן "Vile Bodies" מאת הסופר אוולין וו, הוא ביקורת חברתית סאטירית על אנשי לונדון האריסטוקרטים והבוהמיינים חסרי הדאגות. כמו כן זוהי סאטירה על החברה בכללותה בשנות השלושים והארבעים של המאה העשרים.
תקציר עלילה

הדמויות הראשיות בסרט הן אדם פנוויק-סייקס, סופר שאפתן בתחילת דרכו, וארוסתו נינה בלאונט. אדם מוצא עצמו במצוקה כספית כאשר שלטונות המכס בנמל דובר מחרימים את הרומן שכתב, בטענה שמדובר בחומר תועבה. המו"ל, איל ההון לורד מונומרק, שעבורו נכתב הספר, שילם עבורו מראש והוא מכריח את אדם לכתוב את הספר מחדש. משום כך אדם ונינה נאלצים לדחות את נישואיהם. גם פנייתו הנואשת של אדם אל אביה העשיר והתמהוני של נינה אינה מביאה להם את הכספים שהם מקווים לקבל. במלון שהוא שוהה בו, אדם מרוויח אלף ליש"ט בתרגיל של זריזות ידיים, מייג'ור אלמוני מציע לאדם להמר בשבילו על סוס חסר סיכויים במרוץ הסוסים הבא. אדם מתפתה לסיכוי להרוויח הון ומפקיד את הכסף בידי המייג'ור, בסופו של דבר יעברו כעשור שנים עד שיזכה לקבל את כספי הזכייה.
אדם ונינה מוקפים בחבורה של צעירים דקדנטיים, שמעבירים את חייהם במסיבות פרועות ובצריכת אלכוהול, קוקאין ורכילות המופצת על ידי בעל הטור סיימון בלקיירן הידוע לקהל בשם "הפטפטן" (Mr. Chatterbox). החבורה מונה את אגאתה רנקבל האקסצנטרית, שחייה הפרועים מובילים אותה לאשפוז בבית חולים פסיכיאטרי. מיילס שנאלץ להימלט מארצו כדי להימנע מהעמדה לדין על היותו הומוסקסואל. סנית', צלם פפראצי, המתעד את אורח חייהם ההולל של אותם צעירים, וג'ינג'ר ליטלג'ון, המחזר הקודם של נינה, שמצליח לחזור לחייה למגינת לבו של אדם. בילויי הצעירים העשירים והנהנתנים מגיעים לקצם עם פרוץ מלחמת העולם השנייה המשפיעה בדרכים הרסניות על כולם.
הפקה

הסרט הוא סרטו הראשון של סטיבן פריי כבמאי וכתסריטאי, הוא גם מופיע לרגע בסרט בהופעת קמע כנהג.
זהו הסרט האחרון שבו הופיע השחקן ג'ון מילס, בתפקיד קטן של אורח במסיבה המוקסם מהשפעות הקוקאין.
דמותו של לורד מונומרק מבוססת על איש העסקים הקנדי-בריטי, מקס אייטקן, שהעסיק את אוולין וו ככתב בעיתונו ה"סאנדיי אקספרס".
הפסקול כולל שירים המאפיינים את התקופה, כגון "נינה", "בלוז המאה העשרים", "רקדי, ליידי קטנה" ו"המסיבה נגמרה" המבוצעים על ידי נואל קאוורד. השיר "Mairzy Doats" בוצע על ידי להקת "מרי מאקס", והזמר ויקטור סילבסטר ביצע את "Hear My Song, Violetta".
הסרט הוקרן לראשונה במאי 2003 בפסטיבל קאן, ואחר כך בפסטיבל הסרטים הבינלאומי בטורונטו. בלונדון הוצג הסרט ב-28 בספטמבר 2003, במסגרת אירוע צדקה. בארצות הברית הוקרן הסרט בשנת 2004 במסגרת פסטיבל סאנדנס, וכן בפסטיבל הסרטים הבינלאומי של פורטלנד, בפסטיבל "US Comedy Arts Festival" באספן ובפסטיבל הסרטים בקליבלנד.
צוות השחקנים

סטיבן קמפבל מור – אדם פנוויק-סייקס
אמילי מורטימר – נינה בלאונט
פנלה וולגר – אגאתה רנקבל
מייקל שין – מיילס
דן אקרויד – לורד מונומרק
דייוויד טננט – ג'ינג'ר ליטלג'ון
ג'יימס מק'אבוי – סיימון בלקיירן
ג'ים ברודבנט – המייג'ור
ג'וליה מקנזי – לוטי קרמפ
פיטר או'טול – קולונל בלאונט
סטוקרד צ'אנינג – גברת מלרוז אייפ
סיימון קאלו – מלך אנטוליה
אימלדה סטונטון – ליידי בראון
ביל פטרסון – סר ג'יימס בראון
סיימון מקברני – סנית'
ריצ'רד אי גרנט – רוטשילד האב
הארייט וולטר – ליידי מטרולנד
מרגרט טיזאק – ליידי ת'רובינג
ג'ים קרטר – מוכס
ניקולס לה פרבוסט – לורד מייטלנד
ג'ון פרנקלין-רובינס – שופט
קריית טבעון

קִרְיַת טִבְעוֹן היא מועצה מקומית במחוז חיפה בישראל. המועצה מתפרשת על פני שרשרת גבעות בגבול עמק יזרעאל, עמק זבולון והגליל התחתון, כ-15 ק"מ דרומית-מזרחית לחיפה ו-5 ק"מ צפונית ליקנעם עילית. הוכרזה כמועצה מקומית בשנת 1958.
שם המועצה הוא חיבור של שמות היישובים קריית עמל יחד עם טבעון, שאוחדו לרשות אחת. מקור השם "טבעון" הוא העיירה התלמודית טבעין, אשר שכנה בסמוך ליישוב, ונודעה בזכות החכמים הרבים שישבו בה.
כביש חיפה–נצרת (כביש 75) חוצה את קריית טבעון; בצפונו טבעון (לשעבר), ובדרומו קריית עמל, אלרואי וקריית חרושת (לשעבר). גבולות קריית טבעון: במערב – קיבוץ שער העמקים וכביש ג'למי–מגידו; בדרום – שדות העמק ומושב כפר יהושע; במזרח – קיבוץ אלונים והמושב שדה יעקב; בצפון – היישובים בסמת טבעון ונופית.
בתחום קריית טבעון נמצא הגן הלאומי ואתר המורשת העולמי בית שערים, מושב הסנהדרין ומקום קבורתו של רבי יהודה הנשיא, וכן פסלו של אלכסנדר זייד, שהתגורר במקום עם משפחתו ונרצח בסמוך אליו.
טבעון הוא אחד היישובים הירוקים בישראל, 33% משטח היישוב מכוסה עצים, מה שהופך אותו ליישוב המוצל בישראל.
תולדות המקום

היישוב טבעון נזכר בכתובים החל מתקופת הבית השני, בגרסה טבעין. במהלך תקופת בית שני, המשנה והתלמוד, הייתה טבעין עיירה יהודית מרכזית באזור דרום מערב הגליל, לצד סימוניה, בית לחם הגלילית, בית שערים ואושה, וזכתה לאזכורים רבים בכתבי חז"ל.
בתלמוד הירושלמי ובתלמוד הבבלי נזכרת העיירה לצד חיפה ובית שאן כיישוב בו היהודים לא הקפידו על הגיית האות עי"ן נכונה, ועל כן לא הורשו לעלות לתורה: ”אין מורידין לפני התיבה לא אנשי בית שאן ולא אנשי בית חיפה ולא אנשי טבעונין, מפני שקורין לאלפין עיינין ולעיינין אלפין”.
מהעיירה יצאו מספר חכמים ובהם התנא אבא יוסי חליקופרי איש טבעון, הנזכר במשנה, וכן הדרשן רבי חנינה איש טבעין, הנזכר במדרש ספרי דברים. מהעיירה הגיע אביו של התנא רבי אלעזר בר צדוק: ”אמר רבי אלעזר בר צדוק, ב' דברים הוליך אבא מטבעין ליבנה”.
גדול התנאים מהעיירה הוא רבי מאיר, אשר נזכר כי קרא מגילה בבית הכנסת במקום: ”מעשה ברבי מאיר שקראה בבית הכנסת בטבעין מיושב והיו בני הכנסת יושבין”. כן נזכר כי כאשר רבי מאיר ישב בעיירה ערדסקין הסמוכה לטבעון (כיום ח'רבת קוסקוס, מצפון לטבעון) הורה בה לעניין עירוב תחומין של בני טבעון: ”פעם אחת שבת רבי מאיר בערדיסקא ובא אדם אחד לפניו אמר לו רבי, עירבתי בבצלים לטיבעין, והושיבו רבי מאיר בארבע אמות שלו”.
שם היישוב הקדום השתמר עד ימינו בשם החורבה הסמוכה ליישוב החדש, ח'רבת טַבְּעוּן, אשר נסקרה בידי חוקרי המאה ה-19, ובכלל זה במסגרת הקרן הבריטית לחקר ארץ ישראל.
בתקופת השלטון העות'מאני, הוקמו במקום היישובים שייח' אבריק (בשטח גבעות זייד) וחארת'יה. אדמות אלו נרכשו על ידי קק"ל ובמקום התיישבו בשנת 1924 קבוצות של חסידים (נחלת יעקב, עבודת ישראל), אך לא הצליחו להאחז בקרקע, נטשו והקימו את כפר חסידים. משכשל ניסיון ההתיישבות של קבוצות חסידים אלו, עלו על אדמות שייח אבריק בשנת 1926 אנשי "קבוצת הרועים" והזמינו את אלכסנדר זייד עם רעייתו ציפורה להצטרף אליהם. הקבוצה עסקה בכיבוש העבודה ושמירה במקום, במסגרת אגודת השומרים. על הלחימה העיקשת והנחישות להיאחז בקרקע, כתב אליעזר שמאלי את הרומן "אנשי בראשית". אלכסנדר זייד נרצח ב-10 ביולי 1938 על ידי ערבים מקומיים מן המארב, סמוך לקברות השומרים של היום.
ההתיישבות החדשה באזור החלה במחצית השנייה של שנות ה-30, כאשר נוסדו "קריית-חרושת", "אלרואי" ו"קריית-עמל" על ידי שיכון עובדים. כעשר שנים לאחר מכן, בשנת 1947, נוסדה טבעון. בינוי היישוב תוכנן על ידי אלכסנדר קליין, פרופסור לאדריכלות מהטכניון, ששימש באותה העת כיועץ תכנון ערים מטעם הקרן הקימת לישראל.
בתחילת 1939, חוברו היישובים לרשת הטלפון בזכות מאמציו של פרדריק קיש. בינואר 1944, הונחה אבן פינה לצרכניה מקומית.
תולדות המקום > מבנה מוניציפלי

בשנת 1946 ביקשו פרנסי קריית עמל להקים מועצה מקומית, במטרה לקבע את אופיו ההסתדרותי של האזור, טרם יוקמו בו שכונות שאינן הסתדרותיות. שלטונות המנדט הבריטי הספיקו לאשר את הקמת המועצה לפני סיום המנדט, ובחירות ראשונות למועצה התקיימו במאי 1948. בקרב מפלגת הפועלים רווחה הדעה שיש להקים מועצה אחת לטבעון ולקריית עמל. עקב התנגדות גורמים מסוימים בטבעון, בהם החברה המיישבת קרת, הדבר נדחה, ובטבעון הוקמה מועצה מקומית נפרדת בסוף שנת 1949. הדיונים על איחוד שתי המועצות נמשכו לאורך שנות ה-50.
בשנת 1957, סופחו למועצה של קריית עמל המעברה הסמוכה אליה, שיכון עמלים והיישוב אלרואי. למועצת טבעון סופחו המעברה הסמוכה אליה ורמת הדסים. בשנת 1958, אוחדו קריית-עמל וטבעון ליחידה מוניציפלית אחת בשם קריית טבעון. עקב היקפה הקטן, נעשו מאמצים במהלך שנות ה-70 לסיפוחה של קריית חרושת לקריית-טבעון. באפריל 1978 הושגה הסכמה למהלך, ובזכות כך לא התקיימו בקריית חרושת בחירות בשנת 1978. המיזוג הושלם בשנת 1979.
תולדות המקום > מבנה מוניציפלי > ראשי המועצה המקומית קריית טבעון בעבר ובהווה

הוגו טלטש 1948–1950 (קריית עמל)
זאב רזיאלי 1949–1950 (ראש ועד מקומי טבעון)
יהודה אורלי 1950–1958 (קריית עמל)
לוי גרי (גרינשפון) 1950–1956 (טבעון)
אליעזר סגל 1956–1958 – (טבעון), 1958–1962 (קריית טבעון – לאחר איחוד עם קריית עמל)
יצחק קלנברג 1962–1974 (קריית טבעון)
עמיחי בן-דרור 1974–1989
שמואל אבואב 1989–2004
אלון נבות 2005–2008
דוד אריאלי 2008–2018
עידו גרינבלום 2018–הווה
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| קריית עמל: | הוגו טלטש   מ-1948 | יהודה אורלי   מ-1950 עד 1958 |  |  |  |  |  |
| טבעון: | זאב רזיאלי   מ-1949 (ראש ועד) | לוי גרי (גרינשפון)   מ-1950 | אליעזר סגל   מ-1956 עד 1958 |  |  |  |  |
| קריית טבעון: | אליעזר סגל   מ-1958 | יצחק קלנברג   מ-1962 | עמיחי בן-דרור   מ-1974 | שמואל אבואב   מ-1989 | אלון נבות   מ-2005 | דוד אריאלי   מ-2008 | עידו גרינבלום מ-2018 |
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים בקריית טבעון 19,086 תושבים, מתוכם 18,862 תושבי ישראל (מקום 119 בדירוג רשויות מקומיות בישראל).  שינוי בגודל האוכלוסייה ‎+2.1% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 82.7%. השכר החודשי הממוצע של שכיר במשך שנת 2021 היה 14,848 ש"ח (ממוצע ארצי: 11,330 ש"ח).
להלן גרף התפתחות האוכלוסייה ביישוב:
שכונות ויישובים לשעבר > קריית עמל

אל מול מצב של חוסר תעסוקה, הגה דב פטישי ב-1936 את רעיון השיכון העצמי של מחוסרי-עבודה וארגן קבוצה של בעלי מלאכה לבנות יחדיו בתים בזול. הקבוצה הופנתה לגבעות חרתיה והקימה את היישוב "קריית עמל". פטישי ביקש להקים 1,500 יחידות דיור, אולם בשלב ראשון הוקמו 100 בתים ובשלב שני, בתחילת 1939 נוספו עוד 50 בתים. ליד כל בית הוקצת חלקה חקלאית למשק עזר.
בתחום קריית עמל נמצא בית הקברות של אגודת השומרים.